ايسراییل

ایسراییل  (عیبری. יִשְׂרָאֵל‎;  عرب .إِسْرَائِیل) و یا رسمی  آدی ایله ایسراییل دؤولتی(ivr.מְדִינַת יִשְׂרָאֵל‎, Medinat Yisra'el)— آسیادا یئرلشن بیر دؤولت‌دیر. ایسراییل دؤولتی ۱۹۴۸-جی ایل‌ده یارادیلمیش‌دیر. پایتختی تل آویو شهری دیر.

 اتیمولوژی 
  تؤوراتا گؤره یعقوب پئیغمبر عاییله‌سی ایله بیرلیکده کؤچ ائدرکن تانری‌نین اینسان شکلینده گؤندردیگی ملک ایله قارشیلاشیر. عاییله‌سینی چایین او بیری طرفینه کئچیردیکدن سونرا یعقوب پئیغمبر ملک ایله سحر آچیلانا قدر گولشیر. سحرین آچیلدیغینی و یعقوب پئیغمبری مغلوب ائده‌بیلمه‌یه‌جیگینی گؤرن ملک اوندان اونو بوراخماسینی خواهیش ائدیر. یعقوب پئیغمبر ایسه اونو موقدس‌لشدیرمک شرطی ایله بوراخاجاغینی بیلدیریر. بئله‌لیکله ملک اونو  " تانری ایله دؤیوشن "  معناسینی وئرن ایسراییل آدی ایله موقدس‌لشدیریر. بونا گؤره یعقوبون سویوندان گلن‌لر ایسراییل‌اوغول‌لاری آدی ایله خاطیرلانیر.  

 اهالی 
 ایسراییلده ۶.۱۱۰.۶۰۰ یهودی یاشاییر. ایسراییل اهالیسی نین ۲۰،۷٪-ای ایسه عرب‌لر تشکیل ائدیر. سون ایللردن رومانی، تایلند، چین، جنوبی آمریکادان گلن‌لرین سایی آرتمیشدیر. اونلارین چوخونون بورا گلمه‌سی قانون‌سوز اولدوغو اوچون سایلاری دقیق بیلینمیر. 

۱۹۴۸-جی ایلدن ایسراییل چوخلو کؤچ آلیر. بو کؤچلر دونیانین بیر چوخ یئرلرینده یاشایان یهودی‌لرین یئرلری‌نین دییشمه‌سی ایله علاقه‌داردیر. آما سون ۱۰ ایلده ایسراییلده کی  ایش ایمکان‌لاری موختلیف میلت‌لردن اولان اینسان‌لاری اؤلکه‌یه جلب ائتمیشدیر. ۲۰۱۲-جی ایلین ژوئن آیینا اساساً ایسراییلده ۶۰.۰۰۰ آفریقالی یاشاییر. ایسراییللی‌لرین ۹۲٪-ای شهرلرده یاشاییر. ۲۰۱۱-جی ایله اساساً شرقی قودسده ۲۵۰.۰۰۰ نفر یاشاییر. جولان تپه‌لرینده ایسه ۲۰.۰۰۰ نفر مسکونلاشیب. 

  ایسراییل اؤزونو یهودی آدلاندیران بیرجه دؤولتدیر. آنجاق یهودی اولان‌لار و یهودی سویوندان گلن‌لر ایسراییل وطنداشی اولا بیلرلر. ایسراییل اهالیسی‌نین ساده‌جه ۴٪-ای یهودی سویوندان گلن، آما یهودی اولمایان اینسان‌لاردیر. حاضیردا ایسراییل وطنداش‌لاری‌نین ۷۳٪-ای ایسراییل دوغوملودور. ۱۸،۴٪-ای اوروپا و آمریکادان کؤچ ائدن یهودی‌لردیر. قالان ۸،۶٪-ای ایسه آسیا و یاخین شرق یهودی‌لری‌دیر.  

 دیل 
بندانگشتی|  ایسراییلده عیبریجه، عربجه و اینگیلیسجه یول نیشانی  
 ایسرایلین ایکی رسمی دیلی وار: عیبری دیلی و عرب دیلی. عیبری اؤلکه ده ان گئنیش یاییلمیش دیلدیر. عرب دیلی ایسه اؤلکه‌ده کی  عرب آزلیق‌لار طرفیندن ایستیفاده اولونور. اینگیلیس رسمی دیل اولماسا دا، ایسراییلده بیر چوخ یازیلاردا اینگیلیسجه‌دن ایستیفاده ائدیلیر. مکتبل‌رده ده اینگیلیس دیلی تدریس اولونور. ایسراییلده اینگیلیسجه افیر وئرن مدیا قورولوش‌لار مؤوجوددور. بو دیللردن علاوه  خاریجی‌لر ده موختلیف دیللرده دانیشیرلار. ۱۹۹۰–۱۹۹۴-جو ایللرده آنا دیللری روس دیلی اولان ۱ میلیون یهودی روسیه‌دن ایسراییله کؤچموشدور. ۲۰۰۴-جو ایله قدر ۷۰۰.۰۰۰ یهودی فرانسه‌دن کؤچموشدور. خاریجدن کؤچوب گلن‌لرعیبری دیلیی اؤیرنسه لر بئله، دیگر دیللردن ایستیفاده ائده بیلرلر. بونا گؤره روس و فرانسه دیللری ده سیخ ایستیفاده اولونان دیللردیر.  

 قایناقلار 

 گؤرونتولر 

بؤلمه:آسیا اؤلکه‌لری
بؤلمه:یهودی اؤلکه‌لر
بؤلمه:اوْرتاشرق اؤلکه‌لری
بؤلمه:عرب دؤولت‌لری
بؤلمه:دوْغو آغ‌دنیز
بؤلمه:لوبنان
بؤلمه:ايسرائيل
بؤلمه:1948 establishments in Asia
بؤلمه:آرالیق دنیز بیرلییینین عوضو دؤولتلری
بؤلمه:بیرلشمیش میلت‌لر اؤیه‌سی اؤلکه‌لر
بؤلمه:اوْرتا دوْغو اؤلکه‌لری
بؤلمه:یاخین شرق اؤلکه‌لر
بؤلمه:فیلیسطین
بؤلمه:Political entities in the Land of Israel
بؤلمه:جومهوریتلر
بؤلمه:۱۹۴۸ میلادی ایلده قورولان بؤلگه‌لر و اؤلکه‌لر
بؤلمه:غربی آسیا اؤلکه‌لری
بؤلمه:ویدئو کلیپلری اولان مقاله‌لر
بؤلمه:Jewish polities